Προσομοίωση της Αστικής Θερμικής Νησίδας στη Θεσσαλονίκη (research) / Περιβαλλοντική αναβάθμιση σε ιστορικό περιβάλλον: Ανασχεδιάζοντας τον άξονα της Αγίας Σοφίας (project)
Creators: name: Τηλκερίδου, Αυγή Φαίδωνος
Publisher: name: Aristotle University of Thessaloniki
Year: 2019
Subjects: Αστικό κλίμα (research)
Αστική Θερμική Νησίδα (research)
Urban Weather Generator (research)
Urban climate (research)
Urban heat island (research)
ανάπλαση (project)
μικροκλίμα (project)
συνθήκες άνεσης (project)
redesign (project)
microclimate (project)
conditions of comfort (project)

description: Σκοπός της παρούσας εργασίας είναι η εκτίμηση της Αστικής Θερμικής Νησίδας σε μια περιοχή της Θεσσαλονίκης, η οποία γειτνιάζει με το κέντρο της πόλης. Αφετηρία για τη μελέτη αποτέλεσε η έννοια του αστικού κλίματος και των αυξημένων αστικών θερμοκρασιών, σε σύγκριση με τις θερμοκρασίες της υπαίθρου. Σε αυτό το πλαίσιο, επιλέγεται το μοντέλο Urban Weather Generator για την προσομοίωση του κλίματος της περιοχής μελέτης. Το UWG απαιτεί ως είσοδο δύο αρχεία, ένα κλιματικό αρχείο με την περιγραφή του κλίματος της περιοχής αναφοράς, και ένα αρχείο XML που περιγράφει τη μορφολογία της περιοχής μελέτης. Λογισμικά όπως τα GIS, το Rhinoceros και η πλατφόρμα Grasshopper αποτέλεσαν μέσα για τον υπολογισμό των μορφολογικών παραμέτρων της περιοχής μελέτης, ενώ δεδομένα από την ΤΟΤΕΕ 20701-1/2010 και από την πιο πρόσφατη απογραφή κατοικιών και πληθυσμού λειτούργησαν βοηθητικά για την εκτίμηση των κατασκευαστικών και λειτουργικών χαρακτηριστικών της περιοχής μελέτης. Ακολούθησε ένα ενδιάμεσο στάδιο επαλήθευσης των αποτελεσμάτων, συγκρίνοντάς τα με αυτά της προγενέστερης μελέτης των Giannaros et al (2012). Τέλος, η προσομοίωση πραγματοποιήθηκε εκ νέου για την περίοδο 1960 – 1990, με βάση την οποία περιγράφεται το κλίμα της πόλης. Η μέγιστη ένταση της Αστικής Θερμικής Νησίδας ανέρχεται στους 3,29 oC και σημειώνεται κατά την άνοιξη. Επίσης, η ένταση του φαινομένου φαίνεται να είναι μεγαλύτερη κατά τις βραδινές ώρες (research)
description: Η περιοχή επέμβασης – ανασχεδιασμού αφορά στον άξονα της Αγίας Σοφίας, από το ύψος του Ιερού Ναού της Παναγίας Αχειροποιήτου ως το θαλάσσιο μέτωπο. Όπως και όλο το ιστορικό κέντρο, καλύπτεται από σκληρά, μη υδατοπερατά, με αυξημένη θερμική απορροφητικότητα υλικά και ελάχιστο πράσινο. Στο τμήμα από την πλατεία Αγίας Σοφίας ως την Τσιμισκή έχει πραγματοποιηθεί ανάπλαση πρόσφατα, η οποία όμως δεν ακολουθεί περιβαλλοντική προσέγγιση˙ αντιθέτως, έχουν χρησιμοποιηθεί σκληρά υλικά που δημιουργούν στεγανοποιημένες επιφάνειες στο σύνολο της έκτασης. Ο προβληματισμός πάνω στη νέα ανάπλαση και στο μικροκλίμα που θα δημιουργηθεί όταν αυτή ολοκληρωθεί στο σύνολο του άξονα οδήγησε στην επιλογή του θέματος της παρούσας εργασίας. Στόχος της πρότασής μας είναι η βελτίωση του μικροκλίματος και η δημιουργία ευχάριστων συνθηκών άνεσης (θερμικής, οπτικής και ακουστικής) για το χρήστη του δημόσιου χώρου, όπως επίσης και η ενοποίηση των διαφόρων, αποσπασματικών σήμερα, τμημάτων του άξονα σε μια ενιαία χωρική ενότητα με τη δική της ταυτότητα. Η πρόταση διαμορφώνεται λαμβάνοντας υπόψη τις κλιματικές συνθήκες, τον προσανατολισμό και τα χαρακτηριστικά του κτισμένου περιβάλλοντος, και εφαρμόζοντας μια σειρά από στρατηγικές και σχεδιαστικούς χειρισμούς που δίνουν προτεραιότητα στον πεζό και στους χώρους πρασίνου. Στο σχεδιασμό ενσωματώθηκαν, ακόμη, αντιπλημμυρικές στρατηγικές, καθώς τα ακραία φαινόμενα βροχοπτώσεων αποτελούν μια νέα πραγματικότητα – συνέπεια της κλιματικής αλλαγής. Η περιβαλλοντική απόκριση, τόσο των προηγούμενων φάσεων ανάπλασης τμήματος του άξονα (οδός με κυκλοφορία οχημάτων, πιλοτική πεζοδρόμηση, οριστική πεζοδρόμηση) όσο και της πρότασης, αξιολογείται με τα μοντέλα προσομοίωσης του αστικού κλίματος ENVI-met και Urban Weather Generator (project)
description: The aim of the present thesis is to assess the Urban Heat Island in a study area, which is located in the immediate vicinity of the urban core of Thessaloniki. The starting point of the study was the literature on urban climatology and the elevated urban temperatures in comparison to those in the countryside. In this context, the Urban Weather Generator model was selected in order to simulate the urban climate of the study area. The UWG requires two input files: a weather file, which describes the climate of the reference site, and a file in xml format, which describes the urban morphology. Software such as GIS, Rhinoceros and the Grasshopper platform contributed to the calculation of the morphological parameters, while data derived from TOTEE 20701-1/2010 and the latter census of buildings and population were used in order to assess the construction and operational parameters of the study area. In an intermediate stage, the results of the simulation were evaluated using the study conducted by Giannaros et al in 2012. Finally, the simulation was re-conducted for the 1960 – 1990 period, which describes the climate of Thessaloniki. The greater UHI intensity is estimated at 3.29 oC and is observed in spring. Also, the UHI intensity seems to be higher in the evening (research)
description: The intervention – redesign area concerns the Aghias Sofias axis, from the Church οf Panagia Acheropoietos to the waterfront. As in the entire historic center, the area is covered by hard, non-permeable materials with high thermal absorption, and very few green spaces. The part of the axis between Aghias Sofias square and Tsimiski street was recently redesigned. However, this redesign does not follow any environmental approach, since the hard materials that were used create non-permeable surfaces on the overall area. The choice of the subject of the present study resulted from our concern regarding the future completion of the redesign of the axis and the relevant micro-climate conditions that will occur. Our proposal aims at improving the micro-climate conditions and creating pleasant thermal, acoustic and visual conditions of comfort for the users of the public space, as well as at consolidating various fragmented parts of the axis into an integrated spatial unity with its own identity. Our proposal takes into consideration the climate conditions, the orientation and the characteristics of the built environment and implements a series of strategies and design techniques that prioritize the pedestrians and the green spaces. Moreover, flood protection strategies were also incorporated into the design, since heavy rainstorms constitute a new reality resulting from climate change. The environmental response of the previous design phases of the redesigned part of the axis (road for vehicle circulation, pilot pedestrianisation, final pedestrianisation) as well as of the present proposal is assessed by using urban climate simulation models, namely ENVI-met and Urban Weather Generator (project)